《复以承晏墨赠之》
宋代·晃冲之

我闻江南墨官有诸奚，老超尚不如庭珪。
后来承晏复秀出，喧不父子名相齐。
百年相传文断碎，仿佛尚见蛟龙背。
电光属天星斗昏，雨痕倒海风云晦。
却忆当年清暑殿，黄门侍立才人见。
银钩洒落金花牋，牙床磨试红丝研。
同时书画三万轴，大徐小篆徐熙竹。
御题四绝海内传，秘府毫芒惜如玉。
君不见建隆天子开国初，曹公受诏行扫除。
王侯旧物人今得，更为西天贝叶书。